Lausunto aiheesta "Ehdotus neuvoston asetukseksi (EY) Itämeren, Belttien ja Juutinrauman vesialueilla harjoitettavaan kalastustoimintaan sovellettavien tiettyjen valvontatoimenpiteiden vahvistamisesta"



Virallinen lehti nro C 039 , 12/02/1996 s. 0092



Lausunto aiheesta ehdotus neuvoston asetukseksi (EY) Itämeren, Belttien ja Juutinrauman vesialueilla harjoitettavaan kalastustoimintaan sovellettavien tiettyjen valvontatoimenpiteiden vahvistamisesta (96/C 39/16) Neuvosto päätti 20. lokakuuta 1995 pyytää Euroopan yhteisön perustamissopimuksen 43 ja 198 artiklan mukaisesti talous- ja sosiaalikomitean edellä mainitusta ehdotuksesta. Talous- ja sosiaalikomitea päätti antaa lausunnon valmistelun yleisesittelijä Seppo Kallion tehtäväksi. Talous- ja sosiaalikomitea hyväksyi 22. 23. marraskuuta 1995 pitämässään 330. täysistunnossa (marraskuun 22. päivän kokouksessa) yksimielisesti seuraavan lausunnon. 1. Taustaa 1.1. Neuvosto on päättänyt yhteisön liittymisestä Itämeren kalastusta ja elollisten luonnonvarojen säilyttämistä koskevaan yleissopimukseen päätöksellään 83/414/ETY. 1.2. Mainitun yleissopimuksen mukaisesti kansainvälinen Itämeren kalastuskomissio on toimivaltainen antamaan suosituksia Itämeren kalastuksesta. 1.3. Itämeren komissio päätti 20. istunnossaan Gdyniassa 12 16. päivänä syyskuuta 1994 suosituksista, joiden mukaan EU:n komission on vahvistettava Itämeren kalastuksen tietyt lisävalvontatoimet. Nämä toimenpiteet koskevat: 1.3.1. luettelon toimittamista komissiolle kaikista yhteisön kalastusaluksista, jotka osallistuvat turskan kalastukseen; 1.3.2. kuukausittaista tiedonantoa komissiolle yhteisön jäsenvaltion kaikkien Itämeren yleissopimuksen muiden sopimuspuolten lipun alla purjehtivien yksittäisten kalastusalusten suorittamasta purkamisesta; 1.3.3. Itämerellä ilman viranomaisten valvontaa pyydetyn turskan jälleenlaivaamiskieltoa; 1.3.4. muun sopimuspuolen lipun alla purjehtivien kalastusalusten saaliiden jälleenlaivaamis- ja purkamiskieltoa kansallisen kiintiön täyttymisen jälkeen. 1.4. EU:n yhteisen kalastuspolitiikan valvontajärjestelmästä on päätetty neuvoston asetuksella (ETY) N:o 2847/93. Yhteisön on nyt vahvistettava neuvoston päätöksellä Itämeren komission esittämät uudet lisävalvontatoimenpiteet, jotka velvoittavat kaikkia EU:n jäsenmaita. 1.5. Itämeren kalastuksensäätelyssä yhteisöllä on erityisen keskeinen asema, sillä Euroopan unionilla on noin 70 % Itämeren alueen kalastusvesistä. Esitetyt säännökset ovat tarpeen yhteisön velvoitteiden toteutumiseksi suhteessa Itämeren kalastuskomissioon. 2. Yleistä 2.1. Komitea tukeutuu päälinjauksissaan neuvoston päätösehdotukseen. 2.2. Komitea toteaa, että Itämeren komission suosituksia on jo käytännössä toteutettu kuluvan vuoden aikana. EU:n hallinnolliset päätökset tehdään näin ollen jälkikäteen. Syy viivästymiseen on yksinkertaisesti komission resurssipuute. 2.3. Komitea pitää tärkeänä, että Itämeren komission suosituksia noudatetaan täsmällisesti sekä EU:n jäsenmaissa että tietysti myös muissa Itämeren komission sopimusmaissa. 2.4. Komitealla ei ole huomauttamista päätösehdotuksen 1 artiklan soveltamisalaan. 2.5. Turskan kalastusalusten järjestelmällinen reksiteröinti (2 ja 3 artiklan) ja jatkuva seuranta antavat nyt sopimuspuolille todellisen kalastuksen valvonta- ja sääntelymahdollisuuden. Tällä järjestelmällä Itämeren komissio ja sen toteuttajavaltiot voivat nyt valvoa kalastusta. Tämän tavoitteen toteuttaminen edellyttää, että sopimusvaltojen viranomaisilla on riittävät valvontaresurssit. 2.6. Komitea pitää 4 ja 5 artiklassa tarkoitettua saaliinpurkamisilmoituksia koskevaa järjestelmää perusteltuna. Komitea katsoo kuitenkin että aluskohtaisia saaliinpurkuilmoituksia edellyttävien määräysten noudattaminen saattaa tuottaa hankaluuksia eräille kyseeseen tulevista valtioista. Komission tulisi ottaa tämä huomioon. 2.7. Komitea pitää 5 artiklassa tarkoitettujen alusten tietojen osalta tärkeänä nykyisen raportointikäytännön jatkamista nopean ja tarkoituksenmukaisen tiedonkulun turvaamiseksi toisen maan aluksen purkamistietojen osalta. 2.8. Komitea pitää tervehdyttävänä 6 artiklan jälleenlaivausten ilmoitusvelvollisuutta viranomaisille. Näin voidaan estää sopimuspuolten ns. pimeä kalastaminen siten, että saaliit siirretään naapurimaan laivoihin. 2.9. Komitea hyväksyy ja pitää perusteltuna ehdotettua saaliinpurkamis- ja jälleenlaivaamiskieltoa kiintiöiden täytyttyä. 2.10. Talous- ja sosiaalikomitea kiinnittää erityistä huomiota kyseisen asetuksen periaatteelliseen toimivalta-asemaan. On erittäin tärkeätä, että yhteisön komission ja Itämeren yleissopimuksen velvoitteet hoidetaan kirjaimellisesti ja tasapuolisesti. Samalla komitea korostaa jäsenvaltioiden kansallista vastuuta valvonnan täsmällisestä hoitamisesta. 3. Erityistä 3.1. Komitea ehdottaa muutettavaksi 5 artiklaa siten, että sen toiselle riville lisätään seuraavaa: ... ilmoittavat Itämeren kalastuskomissiolle, Euroopan komissiolle ja kyseessä olevalle Itämeren kalastuksen yleissopimuksen sopimuspuolelle joka kuukauden viidentoista päivään mennessä edellisen kuukauden saaliiden osalta ja... Bryssel, 22. marraskuuta 1995. Talous- ja sosiaalikomitean puheenjohtaja Carlos FERRER